ai4bharat/Pralekha huggingface dataset:
وزیراعظم کا دفتر
ہند۔ سری لنکا ورچول باہمی چوٹی ملاقات میں وزیراعظم کے افتتاحی کلمات
نئی دہلی،26 ستمبر/
عزت مآب
وزیراعظم
مہندرا راج پکشا
نمسکار
آیو گوون
وانکم
جناب
میں اس ورچول چوٹی ملاقات میں آپ کا پرجوش خیرمقدم کرتا ہوں۔ ہمیشہ کی طرح ہم اس بار آپ کو آپ کے اولین سرکاری دورے پر ہندوستان میں خیر مقدم کرنے میں بیحد خوشی محسوس کریں گے۔ آپ کو یہ دعوت ہمیشہ کے لئے ہے۔ موجودہ صورت حال کے پیش نظر میں اس ورچول چوٹی ملاقات میں آپ کو موجود پا کر خوشی محسوس کررہا ہوں۔آپ نے اس چوٹی ملاقات میں شرکت کی۔ میری دعوت قبول کی اس کے لئے بے حد شکریہ!
وزیراعظم کے عہدے پر فائز ہونے پر میں آپ کو مبارک باد پیش کرتا ہوں۔ میں پارلیمانی انتخابات میں ایس ایل پی پی کی زبردست کامیابی پر آپ کو ایک بار پھر مبارک باد پیش کرتا ہوں۔ یہ تاریخی فتح آپ کی قیادت میں لوگوں کے اعتماد کی عکاس ہے۔ ہندوستان اور سری لنکا کے درمیان کثیر جہتی رشتے ہزاروں سال پرانے ہیں۔ میرا ہمسایہ پہلی پالیسی اور ساگر نظریہ کے تحت ہم سری لنکا کے ساتھ خصوصی تعلقات کو اولین ترجیح دیتے ہیں۔ ہندوستان اور سری لنکا بی آئی ایم ایس ٹی ای سی، آئی او آر اے، سارک مجالس میں ایک دوسرے کے ساتھ قریبی تعاون کرتے ہیں۔
آپ کی پارٹی کی حالیہ جیت کے بعد ہند۔ سری لنکا تعلقات میں ایک نئے تاریخی باب کے اضافے کا عظیم موقع سامنے آیا ہے۔ دونوں ملک کے عوام ہماری طرف نئی امیدوں اور جوش کے ساتھ دیکھ رہے ہیں۔ مجھے یقین ہے کہ آپ کو جتنی زبردست تائید ملی اور پارلیمنٹ میں آپ کی پالیسیوں کو جتنی خاطر خواہ حمایت ملی ہے ۔ اس سے ہمیں باہمی تعلقات کے ہر شعبے میں مدد ملے گی۔
میں اب وزیراعظم راج پکشا سے درخواست کروں گا کہ وہ اپنے افتتاحی کلمات پیش کریں۔
۔ ۔ ۔ ۔ ۔ ۔ ۔ ۔ ۔

U-5947
(
وزارت دفاع
راجستھان میں ہند-مصر مشترکہ تربیتی مشق سائیکلون - 1 کے افتتاحی ایڈیشن کا آغاز ہوا
ہندوستانی اور مصری فوج کی خصوصی فورسز کے درمیان پہلی مشترکہ مشق 14 جنوری 2023 سے راجستھان کے جیسلمیر میں جاری ہے۔ اس مشق کا مقصد دونوں ممالک کے درمیان باہمی دفاعی تعاون کو تقویت دینا اور انسداد دہشت گردی، جاسوسی، چھاپہ ماری اور دیگر خصوصی کارروائیوں کو انجام دیتے ہوئے صحرائی علاقوں میں خصوصی فورسز کے پیشہ ورانہ مہارتوں اور باہمی تعاون کے تبادلے پر توجہ مرکوز کرنا ہے۔
مشق ’’سائیکلون-I ‘‘اپنی نوعیت کی پہلی ایسی مشق ہے جس میں دونوں ممالک کے خصوصی دستے ایک عام پلیٹ فارم پر اکھٹا ہوئے ہیں۔ 14 دنوں تک جاری رہنے والی یہ مشق جو راجستھان کے صحراؤں میں کی جارہی ہے، اس دوران دونوں ممالک کے دستے مہارتوں جیسے اسنیپنگ، جنگ کے بغیر قابو پانا، جاسوسی، نگرانی اور ہدف کا تعین، ہتھیاروں، آلات، اختراع، حکمت عملی، تکنیک اور طریق کار سے متعلق معلومات کے تبادلے جیسی سرگرمیوں کو انجام دیں گے۔شرکا ایک میکانائزڈ جنگی ترتیب کے ساتھ دہشت گردی کے کیمپوں / ٹھکانوں پر سرجیکل اسٹرائک جیسی سرگرمیوں کےلئے خصوصی دستوں کے آپریشن کے دوران مشترکہ منصوبہ بندی اور مشقوں کو بھی انجام دیں گے۔
یہ مشترکہ مشقیں دونوں افواج کی ثقافت اور قدار سے متعلق معلومات بھی فراہم کریں گی ۔ اسی طرح ہندوستان اور مصر کے درمیان سفارتی تعلقات کو مزید مضبوط بنانے کےلئے فوجی اور باہمی تعاون کو فروغ ملے گا۔
۔۔۔۔۔۔۔۔۔۔۔
ش ح۔ع ح ۔ ن ا۔
U- 666
(Visitor Counter : 104
جدید اور قابل تجدید توانائی کی وزارت
آر کے سنگھ نے شمسی / ہوائی شعبے کے لئے تنازعاتی حل کے میکنزم کو منظوری دی
نئی دلّی، 19 جون/ بجلی اور نئی و قابل تجدید توانائی اور ہنر مندی کے فروغ اور انٹر پرینیور شپ کے وزیر مملکت  جناب آر کے سنگھ نے شمسی اور ہوائی توانائی کے پروجیکٹوں کو سہولت فراہم کرنے کے ضمن میں ایک اہم فیصلہ لیتے ہوئے کانٹریکٹ جاتی معاہدہ سے پرے شمسی اور ہوائی توانائی تیار کرنے والوں اور ایس سی سی آئی / این ٹی پی سی کے درمیان غیر ضروری تنازعات کو حل کرنے کے لئے ایک ڈسپیوٹ ریزولوشن کمیٹی  قائم کرنے کی تجویز کو اپنی منظوری دے دی ہے۔
جناب سنگھ نے اس قدم کی اہمیت کو واضح کرتے ہوئے کہا کہ اس سے بھارت میں شمسی / ہوائی توانائی کے پروجیکٹوں پر سہل عمل در آمد میں مزید مدد ملے گی۔ اس سے کانٹریکٹ معاہدوں سے پرے غیر ضروری تنازعات کو تیزی سے حل کرنے کے لئے صنعت کی طویل عرصہ سے کی جا رہی مانگ کی تکمیل ہو گی۔
شمسی اور ہوائی توانائی سے متعلق
صنعت نئی اور قابل تجدید توانائی کی وزارت سے شمسی اور ہوائی توانائی تیار کرنے والوں اور ایس سی سی آئی / این ٹی پی سی کے درمیان غیر ضروری تنازعات کو تیزی سے حل کرنے کے لئے کچھ عرصہ سے ڈسپیوٹ ریزولوشن کمیٹی قائم کرنے کی مانگ کر رہے تھے۔
مسئلے پر غور کیا گیا اور یہ محسوس کیا گیا کہ کانٹریکٹ معاہدوں سے پرے غیر ضروری تنازعات کو تیزی سے حل کرنے کے لئے ایک شفاف، غیر جانب دار ڈسپیوٹ ریزولوشن کمیٹی قائم کی جائے تاکہ شمسی اور ہوائی توانائی تیار کرنے والوں اور ایس سی سی آئی / این ٹی پی سی کے درمیان غیر ضروری تنازعات کو تیزی سے حل کئے جا سکیں۔
حکومت نے معاملات میں شامل کا محتاط معائنہ کرنے کے بعد فیصلہ کیا ہے کہ  بجلی اور نئی و قابل تجدید توانائی اور ہنر مندی کے فروغ اور انٹر پرینیور شپ کے وزیرکی منظوری سے تین ممبران پر مشتمل ایک ڈسپیوٹ ریزولوشن کمیٹی قائم کی جائے گی جو کہ نا قابل یقین سالمیت کی حامل نامور شخصیات پر مشتمل ہو گی۔ اس  کے ممبران کی زیادہ سے زیادہ عمر کی حد 70 برس ہو گی۔ مذکورہ کمیٹی کے ممبران کا انتخاب قومی راجدھانی خطہ دلّی میں رہائش پذیر نامور شخصیات میں سے کیا جائے گا تاکہ ہوائی سفر اور رہائش کے اخراجات سے بچا جا سکے۔  ڈسپیوٹ ریزولوشن کمیٹی  کا میکنزم ایس سی سی آئی / این ٹی پی سی کے ذریعہ شمسی / ہوائی توانائی کے پروجیکٹوں / پروگراموں اور اسکیموں پر عمل در آمدپر نافذ ہو گا۔
۔۔۔۔۔۔
U. 2520
(Visitor Counter : 31
بجلی کی وزارت
آر ای سی اور پی این بی نے اگلے تین برسوں میں 55,000 کروڑ روپے کے انفراسٹرکچر پروجیکٹ کے قرضوں کی مشترکہ مالی اعانت کے لیے مفاہمت نامے پر دستخط کیے
آر ای سی لمیٹڈ نے پنجاب نیشنل بینک  کے ساتھ ایک مفاہمت نامے پر دستخط کیے ہیں جس کا مقصد مشترکہ طور پر ایک کنسورشیم انتظام کے تحت پاور سیکٹر اور انفراسٹرکچر اینڈ لاجسٹکس سیکٹر میں منصوبوں کی فنڈنگ کے امکانات کو تلاش کرنا ہے۔ آر ای سی اور پی این بی اگلے تین برسوں میں 55,000 کروڑ روپے کے قرض وں کو مشترکہ طور پر فنانس کرنے کے لیے ایک دوسرے کے ساتھ مل کر کام کریں گے۔
آر ای سی کے ایگزیکٹو ڈائریکٹر  جناب ٹی ایس سی بوش اور سی جی ایم ، پی این بی، جناب راجیو نے آج 26 ستمبر، 2023 کو گروگرام میں آر ای سی کے ڈائریکٹر فنانس جناب اجوئے چودھری، آر ای سی کے ڈائرکٹر  جناب وی کے سنگھ اور آر ای سی اور پی این بی کے دیگر سینئر افسران کی موجودگی میں مفاہمت نامے پر دستخط کیے۔
آر ای سی لمیٹڈ، وزارت توانائی کے تحت ایک مہارتن سینٹرل پبلک سیکٹر انٹرپرائز، 1969 میں قائم کیا گیا تھا اور بجلی کے شعبے کے لیے طویل مدتی قرض اور دیگر مالیاتی مصنوعات فراہم کرتا ہے، جس میں پیداوار، ٹرانسمیشن، تقسیم، قابل تجدید توانائی اور الیکٹرک گاڑیاں، بیٹری اسٹوریج اور گرین ہائیڈروجن جیسی نئی ٹکنالوجیاں شامل ہیں۔ حال ہی میں آر ای سی نے نان پاور انفراسٹرکچر سیکٹر میں بھی تنوع پیدا کیا ہے جس میں سڑکیں اور ایکسپریس وے، میٹرو ریل، ہوائی اڈے، آئی ٹی کمیونیکیشن، سوشل اینڈ کمرشل انفراسٹرکچر ، پورٹس اور الیکٹرو مکینیکل  کام شامل ہیں۔ آر ای سی کی قرض بک 4,54,393 کروڑ روپے سے زیادہ ہے۔
پنجاب نیشنل بینک  ایک پبلک سیکٹر بینک ہے اور دنیا بھر میں موجودگی کے ساتھ ملک بھر میں بینکنگ کاروبار میں شامل ہے جس میں بنیادی ڈھانچے کے منصوبوں کی فنڈنگ بھی شامل ہے۔ 1894 میں قائم کی جانے والا پی این بی ملک کے سب سے بڑے پبلک سیکٹر بینکوں میں سے ایک ہے جس کا عالمی مجموعی کاروبار 22,14,741 کروڑ روپے کی مالیت کا ہے۔
صحت اور خاندانی بہبود کی وزارت
ڈاکٹر من سکھ مانڈویا نے رضاکارانہ خون عطیات کے قومی دن پر خطاب کیا
رکت دان امرت مہوتسو کے تحت 2.5 لاکھ سے زیادہ افراد نے رضاکارانہ طور پر خون کا عطیہ کیا
مرکزی وزیر صحت نے رضاکارانہ طور پر خون کا عطیہ دینے والوں اور اس میدان میں مثالی کارکردگی پیش کرنے والی ریاستوں اور مرکز کے زیر انتظام علاقوں کی عزت افزائی کی
‘‘رضا کارانہ طور پر خون کا عطیہ دینے کے قومی دن پر آئیے ہم سب عہد کریں کہ ہم ہمیشہ کسی دوسرے کے لئے موجود رہیں گے اور باقاعدگی سے خو ن کا عطیہ دیں گے’’
’‘ رکت دان امرت مہوتسو کی کامیابی سے انسانیت کے نیک کاز کو تقویت ملی ہے،
جس سے بہت سی قیمتی جانوں کو بچانے میں بے انتہا مدد ملے گی۔ خون کا عطیہ دینا ایک نیک عمل ہے اور سیوا اور سہیوگ کی ہماری مالا مال تہذیب اور روایت کے تناظر میں رضاکارانہ طور پر خون عطیہ کے قومی دن کے موقع پر آئیے ہم سب عہد کریں کہ ہم ہمیشہ دوسروں کے لئے موجود رہیں گے اور باقاعدگی سے خون کا عطیہ دیں گے۔’’صحت اور خاندانی بہبود کے مرکزی وزیر ڈاکٹر من سکھ مانڈویا نے یہ بات آج ایمس، نئی دلی میں رضاکارانہ خون عطیہ کے قومی دن کے موقع پر تقریر کرتے ہوئے کہی۔ ڈاکٹراتل گوئل، ڈی جی ایچ ایس اور ڈاکٹر ایم سرینواس، ڈائرکٹر ایمس بھی اس موقع پر موجود تھے۔
خون کا عطیہ دینے کی اہمیت پر روشنی ڈالتے ہوئے مرکزی وزیر صحت نے کہا کہ خون کا عطیہ سیوا ہے اور ایک دوسرے کی مدد کرنا ہماری ذمہ داری ہے۔ کووڈ عالمی وبا سے نمٹنے میں ہندوستان نے لوک بھاگیداری کی ہماری تابناک روایت سے استفادہ کیا اور عالمی وبا سے نمٹنے کے راستے دکھائے اور اس کے نتیجے میں ہندوستان میں کووڈ ٹیکہ کاری کی دنیا کی سب سے بڑی مہم چلائی گئی۔ رکت دان امرت مہوتسو کا مقصد خون کا عطیہ، خون کی ترسیل اور خون کا بندوبست کرنا ہے۔ اس کے ذریعے رضاکارانہ خون عطیہ کے بارے میں بیداری لائی گئی ہے اور اس بات کو یقینی بنانے میں مدد ملی ہے کہ خون یا اس کے عناصر دستیاب ہوں، سب کی رسائی میں ہوں اور محفوظ ہوں۔ رکت دان امرت مہوتسو کی کامیابی سے انسانیت کے نیک عمل کو تقویت حاصل ہوئی ہے اور اس سے بہت سی قیمتی جانوں کو بچایا جا سکے گا۔ رکت دان امرت مہوتسو کے تحت ڈھائی لاکھ سے زیادہ لوگوں نے رضاکارانہ طور پر خون کا عطیہ دیا ہے۔
مرکزی وزیر نے رضاکارانہ خون عطیہ کرنے والوں، اس میدان میں نمایاں کارکردگی دکھانے والی ریاستوں اور مرکزی انتظام والے علاقوں، کم یاب بلڈ گروپ عطیہ کنندگان، باقاعدہ سنگل ڈونر پلیٹ لیٹس  عطیہ کنندگان، خواتین بلڈ ڈونر اور باقاعدگی سے خون کا عطیہ دینے والوں کی عزت افزائی بھی کی ۔
صحت اور خاندانی بہبود کی وزارت
دماغی صحت پر بیداری پھیلانے کے لئے ڈاکٹر منسکھ مانڈویہ نے گرین ربن تقسیم کئے
دماغی صحت مجموعی صحت کا ایک لازمی حصہ ہے،اس کے بارے میں بیداری سے اس سے وابستہ غلط فہمیوں کو دور کرنے میں کافی مدد ملے گی:مرکزی وزیر صحت
نئی دہلی،8اکتوبر 2021/’’دماغی صحت مجموعی صحت کا ایک لازمی عنصر ہے اور اس کے بارے میں بیداری پیدا کرنے ،اسے لے کر پھیلی ہوئی غلط فہمیوں کو دور کرنے میں کافی مدد کرے گی۔‘‘ صحت اور خاندانی بہبود کے مرکزی وزیر ڈاکٹر منسکھ منڈوایا نے آج یہاں ’گرین ربن‘پہل کا آغاز کرتےہوئے یہ بات کہی۔ اس پروگرام کا انعقادصحت اور خاندانی بہبود کی مرکزی وزارت کے ذریعہ ہنس راج کالج ، دہلی کی شراکت داری میں کیا گیا تھا۔یہ پروگرام دماغی صحت پر بیداری بڑھانےکے لئے چل رہے دماغی صحت بیداری ہفتے ، 10-5 اکتوبر کے دوران کی جارہی سرگرمیوں کے حصے کے طور پر منعقد کیا گیا۔
10 اکتوبر کو دنیا بھر میں عالمی دماغی صحت دن کے طور پر منایا جاتا ہے۔
اس موقع پر ڈاکٹر منسکھ منڈوایہ نے دماغی صحت کے تئیں بیداری پھیلانے کے لئے مرکزی وزارت صحت کے عہدیداران اور موجود ذرائع ابلاغ کے لوگوں کے درمیان گرین ربن تقسیم کئے۔ انہوں نے ہنس راج کالج کے طلبا سے اپنے ساتھیو ں اور معاشرے میں دماغ صحت کے مسائل کے بارے میں بیداری پھیلانے کی بھی درخواست کی۔
انہوں نے سینئر عہدیداروں کے درمیان سبز رنگ کے ربن بانٹتے ہوئے کہا ’’یہ گرین ربن دماغی صحت کی علامت ہے۔ ہمیں اپنے سماج میں دماغ صحت کے بارے میں زیادہ سے زیادہ بیداری پھیلانے کی ضرورت ہے۔ ‘‘ ڈاکٹر منڈاوایہ نے اس بات پر زور دیا کہ ترقی کے لئے سبھی طرح کی تندرستی اور صحت ضروری ہے۔ انہوں نے کہا،’’صحت مند افراد کے بغیر، ایک صحت مند کنبہ اور وسیع طور سے ایک صحت مند سماج اور صحت مند ملک نہیں ہوگا۔ خراب صحت، چاہے جسمانی ہو یا دماغی، خراب پیداواریت  کی جانب لےجاتی ہے۔جس سے ملک کی ترقی اور پیداواریت پر برعکس اثر پڑتا ہے۔‘‘
وزیر موصوف نے حاضرین اجلاس سے ہندستان میں دماغی صحت کے معاملے پر پوری سرگرمی سے توجہ دینے کی اپیل کرتے ہوئے کہا’’دس میں سے تین طلباء ذہنی بیماری، ذہنی صحت مسائل کا شکار ہیں۔ہمارے 14 فی صد بچے ذہنی صحت سےمتعلق مسائل میں مبتلا ہیں۔ ‘‘انہوں نے مددکی ضرورت والے نوجوان شہریوں کی شناخت کرنے اور ان کی مدد کرنے کے لئے والدین،اساتذہ اور دیگر اسٹیک ہولڈز کو حساس بنانے کی ضرورت پر گفتگو کی۔ وزیر موصوف نےکہا،’’ہمیں پہلے خاندان کے اندر ذہنی صحت کے مسائل پر بات چیت کرنےکی ضرورت ہے اور آہستہ آہستہ اسکول کےماحول کو بھی اس میں شامل کرنا چاہئے۔ ہمیں اپنے اساتذہ کو اس طرح تربیت دینے کی ضرورت ہے کہ وہ بچوں میں دماغی صحت کے مسائل کاآسانی سے پتہ لگا سکیں۔ انہوں نے مزید کہا کہ دماغ صحت کے مسئلے کو پہچاننے، قبول کرنا اور علاج کرنا نیز اسے دماغی صحت کی تکلیف کے طور پر دیکھنے کی ضرورت ہے۔
اس موقع پر صحت خدمت کے ڈائریکٹر جنرل ڈاکٹر سنیل کمار، ایڈیشنل سکریٹری اور مشن ڈائریکٹر  جناب وکاس شیل، جوائنٹ سکریٹری  جناب وشال چوہان اور وزارت صحت کے دیگر سینئر افسران موجود تھے۔
ش ح۔ ش ت۔ج
Uno-9852
(Visitor Counter : 127
کامرس اور صنعت کی وزارتہ
برآمد اور درآمد کے ذریعے حاصل کیے گئے محصولات
نئی دلی،24 جولائی۔
کامرس اور صنعت کے مرکزی وزیر جناب پیوش گوئل نے لوک سبھا میں آج ایک تحریری جواب میں بتایا کہ دوہزار نو-دس سے دو ہزار اٹھارہ-انیس کے پچھلے دس سال کے عرصے کے دوران کسٹمز ڈیوٹی سے حاصل محصولات کی تفصیلات مندرجہ ذیل ہیں:
|
|

|
|
سیریل نمبر
|
|
سال
|
|
کسٹمز ڈیوٹی درآمد و برآمد
|
|
فیصد تبدیلی
|
|
آئی جی ایس ٹی+
درآمدات سے معاوضہ کا محصول
|
|
فیصد تبدیلی
|
|
1
|
|
2009-10
|
|
83,324
|
|
---
|
|
ناقابل درخواست 
|
|
2
|
|
2010-11
|
|
1,35,813
|
|
63.0
|
|
3
|
|
2011-12
|
|
1,49,328
|
|
10.0
|
|
4
|
|
2012-13
|
|
1,65,346
|
|
10.7
|
|
5
|
|
2013-14
|
|
1,72,085
|
|
4.1
|
|
6
|
|
2014-15
|
|
1,88,016
|
|
9.3
|
|
7
|
|
2015-16
|
|
2,10,338
|
|
11.9
|
|
8
|
|
2016-17
|
|
2,25,370
|
|
7.1
|
|
9
|
|
2017-18
|
|
1,29,030
|
|
-42.7
|
|
2,00,650
|
|
---
|
|
10
|
|
2018-19 
|
|
1,17,911
|
|
-8.6
|
|
3,03,814
|
|
51.4
نوٹ: کسٹمز  جی ایس ٹی کے تحت یکم جولائی 2017 سے شروع کیا گیا ہے۔
ذریعہ:بجٹ رسیدیں، پی آر سی سی اے، سی بی آئی سی ،  = عارضی
کسٹمز ڈیوٹی سے موصولہ محصولات میں دو ہزار نو-دس سے دوہزار سولہ-سترہ تک اضافے کا رجحان پایا گیا۔ جیسا کہ کسٹمز  جی ایس ٹی کے تحت یکم جولائی 2017 سے شروع کی گئی۔کسٹمز ڈیوٹی کی حصولی میں دوہزار سترہ -اٹھارہ اور دو ہزار اٹھارہ-انیس میں کمی آئی ہے، جبکہ درآمدات سے آئی جی ایس ٹی + معاوضہ محصول سے موصول روینیو میں پچھلے دو سال کے دوران خاطر خواہ اضافہ ہواہے۔
۔۔۔۔۔۔۔۔۔۔۔
م ن ۔ ا س۔ ت ع۔
U-3406
(Visitor Counter : 39
صحت اور خاندانی بہبود کی وزارت
کووڈ – 19 ٹیکہ کاری کے بارے میں تازہ جانکاری
ریاستوں اور مرکز کے زیر انتظام علاقوں کو 26 کروڑ سے زیادہ ٹیکے فراہم کیے گئے
ریاستوں اور مرکز کے زیر انتظام علاقوں کے پاس اب بھی 1.53 کروڑ سے زیادہ خوراکیں دستیاب ہیں
نئی دہلی،13 جون ، 2021/حکومت ہند ملک گیر ٹیکہ کاری مہم کے طور پر کووڈ سے بچاؤ کے ٹیکے مفت فراہم کر کے ریاستوں اور مرکز کے زیر انتظام علاقوں کی مدد کرتی رہی ہے۔ اس کے علاوہ حکومت ہند ریاستوں اور مرکز کے زیر انتظام علاقوں کے ذریعے ویکسین کی براہ راست خریداری میں بھی سہولت فراہم کرتی رہی ہے۔ ٹیکہ کاری ، مریضوں کی جانچ، ان کا پتہ لگانے ، علاج کرنے اور کووڈ ضابطوں پر عمل کرنے کے ساتھ ساتھ اس وبا پر قابو پانے کی حکومت ہند کی جامع حکمت عملی کا ایک لازمی سطون ہے۔
کووڈ – 19 ٹیکہ کاری کی نرم روی پر مبنی اور تیز رفتار حکمت عملی کے تیسرے مرحلے پر عمل درآمد یکم مئی، 2021 سے شروع ہوا تھا۔
حکمت عملی کے تحت ریاستوں اور مرکز کے زیر انتظام علاقوں کو ابھی تک 26 کروڑ سے زیادہ  خوراکیں حکومت ہند کی طرف سے  اور ریاستوں کے ذریعے براہ راست خریداری کے زمرے کے تحت فراہم کی جا چکی ہے۔
ان میں سے ضائع ہونے والے ٹیکوں سمیت کل 25,12,66,637 خوراکیں استعمال ہوئی ہیں ۔
ریاستوں اور مرکز کے زیر انتظام علاقوں کے پاس 1.53 کروڑ سے زیادہ  کووڈ سے بچاؤ کے ٹیکے اب بھی دستیاب ہیں۔
اس کے علاوہ ، 4 لاکھ سے زیادہ  ٹیکوں کا انتظار ہے جو ریاستوں اور مرکز کے زیر انتظام علاقوں کو اگلے 3 دن میں مل جائیں گے۔
۔۔۔
م ن ۔ اس۔ ت ح ۔
U –5416
(
ارضیاتی سائنس کی وزارت
مرکزی وزیر ڈاکٹر جتیندر سنگھ نے کہا ہے کہ گہرے سمندر کے مشن کا مقصد بحر ہند کے گہرے سمندر میں موجود جاندار اور بے جان وسائل کو بہتر طور پر سمجھنا اور اس سے بحری معیشت کی کوششوں میں مدد کرنا ہے
وزیر اعظم کے دفتر ، عملہ، عوامی شکایات، پنشن کے مرکزی وزیر مملکت اورسائنس اور ٹیکنالوجی اور زمینی سائنس ، ایٹمی توانائی اور خلاء کے وزیر مملکت  ڈاکٹر جتیندر سنگھ نے کہا کہ گہرے سمندر کے مشن کا مقصد بحر ہند میں موجود گہرے سمندر میں جاندار اور بے جان وسائل کو بہتر طور پر سمجھنا اور اِن سے بحری معیشت کی کوششوں میں مدد کرنا ہے ۔
آج راجیہ سبھا میں ایک سوال کے تحریری جواب میں، ڈاکٹر جتیندر سنگھ نے کہا کہ گہرے سمندر کا مشن ایک کثیر وزارتی، کثیر شعبہ جاتی پروگرام ہے ، جس میں گہرے سمندر کی ٹیکنالوجی کی ترقی پر زور دیا گیا ہے ، جس میں 6000 میٹر تک پانی کی گہرائی میں انسان بردار آبدوزوں کی تیاری ، گہرے سمندر میں کان کنی کی ٹیکنا لوجی ، گہرے سمندر میں معدنیات کے وسائل کی تلاش اور سمندری حیاتیاتی تنوع، سمندری موسمیاتی تبدیلی کی مشاورتی خدمات کی ترقی، گہرے سمندر کے سروے اور تلاش اور میرین بایولوجی میں صلاحیت کی تعمیر کے لئے ٹیکنالوجیز کے ساتھ ترقی بھی شامل ہے۔
وزیر موصوف نے مزید کہا کہ 3 انسانوں کو لے جانے کے لئے انسان بردار آبدوز کے ذیلی نظام کا ڈیزائن تیار کیا جا چکا ہے اور اس کی تیاری کی جا رہی ہے ۔ کانکنی کی مشین کا ڈیزائن تیار ہے اور26-2024 ء کے دوران عملی تجربہ کرنے کا منصوبہ ہے۔ سمندری حیاتیاتی تنوع کی تلاش، سمندری موسمیاتی تبدیلی سے متعلق مشاورتی خدمات کی ترقی اور گہرے سمندری سروے کے لئے کثیر الضابطہ تحقیقی جہاز کے حصول جیسی سرگرمیاں جاری ہیں۔
ڈاکٹر جتیندر سنگھ نے مزید کہا کہ مشن کے تحت تیار کی گئی ٹیکنالوجیز سمندروں کی تلاش اور توانائی، تازہ پانی اور اسٹریٹجک معدنیات جیسے غیر جاندار وسائل کے ممکنہ استعمال میں مدد کریں گی۔ سمندر کی سطح، طوفانوں کی شدت اور تعداد وغیرہ کے بارے میں مشن کے عمودی 2 کے تحت تیار کئے جانے والے مشورے بھارتی ساحلی علاقوں کے سماجی اور اقتصادی فوائد کے لئے مفید ہوں گے۔ کوبالٹ، نکل، کاپر اور مینگنیز جیسی اسٹریٹجک معدنیات کی تلاش سے ، ان وسائل کے مستقبل میں تجارتی استعمال کے لئے راہ ہموار ہونے کی امید ہے۔ ساحلوں سے دور توانائی کی پیداوار اور تازے پانی کی پیداوار کے لئے سمندری حرارتی توانائی کی منتقلی سے متعلق مطالعات کئے جا رہے ہیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3196
(Visitor Counter : 58
امور داخلہ کی وزارت
مرکزی وزیر جی کشن ریڈی نے گزشتہ تین سال اور موجودہ سال میں دہلی میں خواتین کی سلامتی اور تحفظ کو بڑھانے کے لئے دہلی پولیس کی طرف سے کئے گئے اقدامات کی تفصیلات کی جانکاری دی
نئی دہلی،11؍مارچ، داخلی امور کے مرکزی وزیر مملکت جناب جی کشن ریڈی نے آج راجیہ سبھا میں ایک سوال کے تحریری جواب میں دہلی میں گزشتہ تین سال اور موجودہ سال کے دوران دہلی میں خواتین کی سلامتی اور تحفظ کو بڑھانے کے لئے دہلی پولیس کی طرف سے کئے گئے اقدامات کے بارے میں جانکاری دیتے ہوئے کہا کہ دہلی پولیس نے خواتین کے خلاف جرائم کو روکنے ، ان کی تیزی سے تحقیقات کرنے اور ان کا پتہ لگانے کے لئے بہت سے اقدامات کئے ہیں۔ انہوں نے کہا کہ ان میں جرائم والے علاقوں کی غیر معمولی شناخت اور پولیس وسائل کی تعیناتی کے علاوہ ہمت پلس ایپ کا آغاز کئے جانے کے علاوہ حساس علاقوں خصوصا پولیس اسٹیشنوں میں وویمن ہیلپ ڈیکس کا قیام اور خواتین پر مشتمل پی سی آر وین کی تعیناتی ، خواتین ہیلپ لائن نمبر وغیرہ شامل ہیں۔ انہوں نے یہ بتایا کہ خواتین کے تحفظ کے لئے پولیس اسٹیشن سطح کی کمیٹیوں کی تشکیل اور خواتین اور لڑکیوں کا اپنا دفاع آپ کرنے کی تربیت دینے کے لئے سشکتی پروگرام بھی ان اقدامات میں شامل ہیں۔
خواتین کے خلاف جرائم کے معاملے میں سزا کی نوعیت کی شرح کو بہتر بنانے کے لئے جو اقدامات کئے گئے ہیں ، ان میں قا نون و انتظام کی تفتیش کو الگ کرنا اور تمام پولیس ڈسٹرکٹ اور پولیس ہیڈ کوارٹر میں قانونی سیل کی تشکیل ، تحقیقاتی افسروں کی مستقل تربیت ، عدالت میں زیر التوا معاملوں کی پیش رفت کی نگرانی اور کرائم برانچ اور اسپیشل سیل جیسے خصوصی یونٹوں کے ذریعے سنگین جرائم کی پیروی کرنا شامل ہے۔
۔۔۔۔۔۔۔۔۔۔۔۔۔۔۔۔۔۔
U-1138
(Visitor Counter : 66
مکانات اور شہری غریبی کے خاتمے کی وزارت
سووچھ سرویکشنوں  کے معاملے میں گزشتہ 5 برسوں کے دوران چنڈی گڑھ کی کارگزاری متواری اچھی رہی ہے
نئی دہلی، 22 ستمبر 2020، مکانات اور شہری امور کے وزیر مملکت  جناب ہردیپ سنگھ پوری نے آج لوک سبھا میں ایک تحریری جواب میں بتایا کہ سووچھ سرویکشنوں  میں گزشتہ 5 برسوں کے دوران چنڈی گڑھ کی کارگزاری متواتر اچھی رہی ہے۔ اس کے معیارات میں ٹھوس فضلے کا بندوبست  بھی شامل ہے۔شہروں کے معاملے میں کوڑے کچرے سے پاک شہر  کی درجہ بندی کے پروٹوکول میں بھی چنڈی گڑھ کو تھری اسٹار سرٹیفائڈ شہر قرار دیا گیا ہے۔
ایس دبلیو ایم کے سلسلے میں کارگزاری کو مزید بہتر بنانے کے لئے حکومت نے کئی اقدامات کئے ہیں جن میں ایس ڈبلیو ایم پروجیکٹوں کے لئے فنڈ فراہم کرانا ، ایس ڈبلیو ایم  کے سلسلے میں ہدایات،مشاورتی نوٹ اور رہنما خطوط جاری کرنا، صلاحیت سازی کی ورکشاپ کا انعقاد ، وقتاً فوقتاً کارگزاری کا جائزہ لینا وغیرہ شامل ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5741
(Visitor Counter : 56
امور خارجہ کی وزارت
متحرک ریاست گوا میں ہندوستان کی صدارت میں جی20 ترقیاتی ورکنگ گروپ کی تیسری میٹنگ
جی20 ڈیولپمنٹ ورکنگ گروپ  یعنی جی20 ڈیولپمنٹ ورکنگ گروپ کی تیسری میٹنگ 8 سے 11 مئی 2023 کو متحرک ریاست گوا میں منعقد ہو رہی ہے۔ میٹنگ میں جی 20 کے ارکان، 9 مدعو ممالک اور مختلف بین الاقوامی اور علاقائی تنظیموں کے 80 سے زائد مندوبین شرکت کریں گے۔ڈی ڈبلیوجی کا باضابطہ اجلاس 8 مئی 2023 کو خواتین کی قیادت میں ترقی کے موضوع پر ایک الگ پروگرام کے طور پر منعقد ہوا۔ شرکاء میں آئی اوز، اکیڈمیاں، تھنک ٹینکس اور سول سوسائٹی کے متعدد نامور ماہرین اور مقررین شامل تھے ، جنہوں نے ابھرتے ہوئے خطوں اور خواتین کی معیشت، یونیفارمڈ سروسز میں خواتین کی قیادت، اور موسمیاتی تبدیلی اور خوراک کے نظام میں تبدیلی کے ایجنٹ کے طور پر خواتین کیسے کام کرسکتی ہیں، جیسے موضوعات پر تبادلہ خیال کیا۔
ڈی ڈبلیو جی میٹنگ کے باضابطہ حصے کا افتتاح 9 مئی 2023 کو ایک ویڈیو پیغام کے ذریعہ وزارت خارجہ کے سکریٹری  جناب دممو روی کریں گے۔ اس میٹنگ کی صدارت ہندوستان کے ڈی ڈبلیو جی کے شریک چیئرمین - وزارت خارجہ میں جوائنٹ سکریٹری جناب کے کے ناگراج نائیڈو اور محترمہ انعام گمبھیرکریں گے۔ اس میٹنگ کے دوران ڈی ڈبلیو جی جی20 کے ترقیاتی ایجنڈے کے نگران کے طور پر اور جی20 کی ہندوستانی صدارت کے موضوع ‘‘واسودھیوا کٹمبکم’’ یا ‘‘ایک زمین ایک خاندان ایک مستقبل’’ کے موضوع کے مطابق متنوع عالمی ترقی کے چیلنجوں سے نمٹنے کے لیے اجتماعی کارروائی کرنے جیسےمسائل سے نمٹنے کےلئے ایک درست اور جامع حل تلاش کرنے کی کوشش کریں گے۔
جی20 کی ہندوستان کی صدارت کے دوران ترقیاتی ایجنڈا مقبولیت حاصل کر رہا ہے اور مرکزیت کے مرحلہ کو پہنچ رہا ہے، خاص طور پرابھی جاری کئی بحران کے اثرات کے تناظرجو 2030 کے ایجنڈے پر پیشرفت میں رکاوٹ پیدا کررہے ہیں، عدم مساوات کو گہرا کررہے ہیں اور ماحولیاتی اور آب و ہوا کے خطرات میں اضافہ کررہے ہیں، اوراس ضمن میں غیر متناسب طور پر ترقی پذیر ممالک کو متاثر کررہے ہیں۔ اگلے 3 دنوں میں،ہندوستان کی طرف سے تجویز کردہ مختلف ترقیاتی ترجیحات پر تفصیلی بات چیت ہو گی، جس کے جون میں ترقیاتی وزارتی اجلاس میں ہونے کا امکان ہے۔ اس میں پائیدار ترقی کے اہداف پر پیشرفت کو تیز کرنے کے لیے جی20 ایکشن پلان اور ماحولیات کے لیے طرز زندگی پرجی20 کے اعلیٰ سطحی اصولوں پر غور و خوض شامل ہے، جو 2030 کے ایجنڈے کو حاصل کرنے کی کوششوں کو ضروری سیاسی جوش اور تیزی فراہم کرے گا۔
خواتین اور بہبود اطفال کی وزارت کے تعاون سے 9 مئی کو جلسہ گاہ میں خواتین کی زیر قیادت ترقی کے موضوع پر ایک نمائش کا بھی افتتاح کیا جائے گا۔
گواحکومت کے تعاون سے جی20 کے مندوبین ثقافتی خوبی اور تنوع اور انوکھے ہندوستانی پکوان کے تجربے سے بھی لطف اندوز ہوں گے جو انہیں گوا کے بھرپور ورثے کی ایک جھلک فراہم کرے گا۔ حکومت گوا کے کئی سینئر معززین بھی سماجی تقریبات میں شرکت کریں گے۔
وزارت دفاع
آٹھ دسمبر 2021 کو ہوئے ہیلی کاپٹر حادثہ کے بارے میں کورٹ آف انکوائری کے ابتدائی نتائج
نئی دہلی، 14 /جنوری 2022 ۔ آٹھ دسمبر 2021 کو ہوئے ایم آئی- 17 وی 5 حادثہ سے متعلق تینوں افواج پر مشتمل کورٹ آف انکوائری نے اپنے ابتدائی نتائج پیش کردیے ہیں۔ انکوائری ٹیم نے حادثہ کی سب سے زیادہ ممکنہ وجہ کا تعین کرنے کے لئے سبھی دستیاب گواہوں سے سوالات کرنے کے ساتھ ساتھ فلائٹ ڈیٹا ریکارڈر اور کاک پٹ وائس ریکارڈر کا تجزیہ کیا۔ کورٹ آف انکوائری نے حادثہ کے سبب کے طور پر کسی میکنیکل ناکامی، سبوتاژ یا کسی طرح کی لاپروائی کو خارج از امکان قرار دیا ہے۔ حادثہ وادی میں موسم کی صورت حال میں غیر متوقع تبدیلی کے سبب ہیلی کاپٹر کے بادلوں میں داخل ہوجانے کا نتیجہ تھا۔ اس کی وجہ سے پائلٹ کے لئے مقامی ماحول ناشناسی کی صورت حال پیدا ہوئی، جس کے نتیجے میں خطے میں پرواز کو محدود کرنا پڑا۔ اس نتائج کی بنیاد پر کورٹ آف انکوائری نے کچھ سفارشات کی ہیں جن کا جائزہ لیا جارہا ہے۔
بھارت کا مسابقتی کمیشن
بھارت کے مسابقتی کمیشن نے لارسن اینڈ ٹوبرو لمیٹڈ کے برقی اور خودکار کاروبار کے مجوزہ حصول سے قبل عوام الناس سے آراء طلب کی ہیں
نئیدہلی۔22؍نومبر۔16 جولائی 2018 کو بھارت کے مسابقتی کمیشن  کو شنیڈر الیکٹرک انڈیا پرائیویٹ لمیٹڈ  اور میک ریچی انویسٹمنٹس پرائیویٹ لمیٹڈ   کی جانب سے ایک نوٹس موصول ہوئی تھی جس کا تعلق لارسن اور ٹوبرو لمیٹڈ  کے الیکٹریکل اور آٹومیشن کاروبار کے مجوزہ حصول سے تھا، اس کے تحت بحری کاروبار اور سرووواچ کاروبار شامل نہیں تھا  ۔
کمیشن نے بنیادی طور پر یہ رائے قائم کی ہے کہ مجوزہ حصولیابی ممکنہ طور پر ایک واضح اور برعکس اثر ،مسابقت پر ڈالے گی اور اسی لحا ظ سے کمیشن نے حصولیابی کے آرزومند ادارے کو مسابقتی ایکٹ 2002 کی دفعہ 29  کے مطابق مشورہ دیا ہے کہ وہ تمام تر تفصیلات کو عوام الناس کے علم میں لانے کیلئے شائع کرے اور ساتھ ہی سا تھ اس امر کو متاثرہ افراد یا امکانی طور پر اس حصولیابی کے نتیجے میں متاثر ہونے والے افراد کے علم میں بھی لائے۔
متعلقہ پارٹیوں نے 2018/07/586 کے تحت مجوزہ تفصیلات ترتیب کے ساتھ شائع کردی ہیں اور یہ تمام تر تفصیلات متعلقہ پارٹیوں کے متعلقہ ویب سائٹوں پر بھی دستیاب ہیں۔ مذکورہ تفصیلات کمیشن کی ویب سائٹ درج ذیل بھی دستیاب ہیں: 
مذکورہ ایکٹ کی دفعہ 29 کی تجاویز کے مطابق، کمیشن نے کسی بھی ایسے فرد سے جو مذکورہ تجویز سے برعکس طور پر متاثر ہوسکتا ہو، یا ممکنہ طور پر متاثر ہونے کے امکانات ہوں ، آراء/ تبصرے / اعتراضات / تجاویز تحریری شکل میں مدعو کی ہیں۔ ان تمام تجاویز کو سکریٹری، کمپٹیشن کمیشن آف انڈیا کے نام 10ویں منزل آفس بلاک نمبر -1، قدوائی نگر ، مدمقابل رنگ روڈ، نئی دہلی ۔ 110023 پر ارسال کیا جاسکتا ہے یا اسے ای۔ میل درج ذیل پر 12دسمبر 2018 تک بھی ارسال کیا جاسکتا ہے۔ secy@cci.gov.in
کمیشن غیرجامع اورحقائق سے پرے اعتراضات کو نظرانداز بھی کرسکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5879
(Visitor Counter : 70